Pierre Goeldlin de Tiefenau

Pierre GOELDLIN DE TIEFENAU (n. 1-an de majo 1937, Laŭzano) estas svisa entomologo kaj naturkonservisto. Lia scienca fako estas muŝoj de la familio Syrphidae.

Goeldlin doktoriĝis pri entomologio ĉe la Svisa Federacia Instituto pri Teknologio Zuriko en 1972. Li instruis ĉe Svisa Federacia Instituto pri Teknologio Laŭzano (1972-1982) kaj la Universitato de Laŭzano (1978-1995). Li laboris ankaŭ ĉe la Kantona Muzeo de Zoologio de Laŭzano, pli frue kiel konservisto kaj de 1981 ĝis 1999 kiel direktoro. En siaj esploroj pri la taksonomio de Syrphidae, li nomis multajn novajn speciojn.Pierre Goeldlin de Tiefenau (Naturaliste). Films Plans-Fixes.  Kun Alain Maibach kaj Martin C.D. Speight, li malkovris du genrojn antaŭe konfuzitajn kun aliaj genroj, nome Melanogaster kaj Riponnensia.Maibach, Alain, k. al. 1994. "Limites Génériques et Caractéristiques Taxonomiques de Plusieurs Genres de la Tribu des Chrysogasterini (Diptera: Syrphidae). II. Statut Taxonomique de Plusieurs des Espèces Étudiées et Analyse du Complexe Melanogaster Macquarti (Loew)." Annales de la Société entomologique de France (N S ) 30(3):253-271. 

Goeldlin membriĝis en la Svisa Ligo por Naturprotekto (nun Pro Natura) jam kiam li havis sep jarojn, kaj kiel plenkreskulo fariĝis ĝia vicprezidanto. En la jardeko de 1980 li aktivis en kampanjoj kontraŭ arbarmortado kaŭzata de atmosfera poluo.Netter, Thomas W. 1985. "Pollution Threatening Swiss and German Forests". Environmental Conservation 12(3): 271-273.  

Li reprezentis Svisujon en pluraj internaciaj instancoj pri naturkonservado. Interalie li prezidis la kvaran kongreson de la Ramsar-Interkonsento en Montreux, Svisujo. Kadre de tiu kongreso oni enlistigis Les Grangettes apud la lago Lemano kiel malsekejon protektatan de la interkonsento. Anticipe, en 1989, la Svisa Ligo por Naturprotekto helpis starigi Fondaĵon des Grangettes por zorgi pri la protekto de Les Grangettes, kun René Baumann kiel prezidanto kaj Goeldlin kiel vicprezidanto.Epars, Olivier, kaj Moret, Jean-Louis. 2009. "Nouveau centre d’attraction aux Grangettes: la nature retrouve ses droits". Lémaniques 71.  Li membris en la naturkonserva fondaĵo MAVA de 1994 ĝis 2010 kaj faris multajn vojaĝojn kadre de ĝia internacia financado kaj kontrolado de konservaj projektoj.

Goeldlin reprezentis Svisujon ĉe la Internacia Unio por la Konservo de Naturo de 1976 ĝis 1993. Li estis aganta prezidanto de la Komisiono pri Edukado de 1978 ĝis 1979, dum konfliktoj pri ĝia celo blokis la nomumon de permanenta prezidanto. Dum sia prezido, li provis transdoni sian mandaton kiel eble plej rapide, atribuante la problemojn al la amplekseco kaj abstrakteco de la respondecoj de la komitato.Holdgate, Martin. 1999. The Green Web: A Union for World Conservation. Abingdon: Earthscan. 143-144.  Li mallonge estis aganta ĝenerala direktoro de IUKN en majo kaj junio 1983.Holdgate, Martin. 1999. The Green Web: A Union for World Conservation. Abingdon: Earthscan. 173.  En 1987, li sukcese argumentis por la restado de la sidejo de IUKN en Svisujo anstataŭ translokiĝi en Nederlandon,Holdgate, Martin. 1999. The Green Web: A Union for World Conservation. Abingdon: Earthscan. 194-195.  kaj li helpis negoci kun la landa kaj kantona registaroj pri la financado de nova svisa sideja domo.Holdgate, Martin. 1999. The Green Web: A Union for World Conservation. Abingdon: Earthscan. 217.  En 2009 li kunfondis la Taskan Forton pri Sistemaj Pesticidoj por esplori la rolon de novnikotinoidoj en la insekta kolapso.Bijleveld van Lexmond, Maarten, kaj al. 2015. "Global collapse of the entomofauna: exploring the role of systemic insecticides". Environmental Science and Pollution Research 22:2. 

Krom scienco kaj naturkonservado, Goeldlin okupiĝas amatore pri superrealisma arto. Li estas frato de la verkisto Michel Goeldlin kaj filo de la uson-svisa artisto Laura Goeldlin de Tiefenau.

Referencoj

Kategorio:Entomologoj
Kategorio:Naturkonservado